Az album első dala a "Benvenuto/Bienvenido" 2011. szeptember 12-én jelent meg és került kislemezre. A dal videóklipjét Amszterdamban és Amstelveenben forgatták, a dal hangulatában a hippi korszakot és a Woodstocki fesztivált idézi fel. A dal az első héten vezette az olasz slágerlistákat és további 8 hétig a Top 10-ben volt benne. Az albumról kislemezre került és videóklip készült 2011 novemberében a "Non ho mai smesso / Jamás abandoné", 2012. januárjában "Bastava/ Bastaba" , 2012. márciusában a Mi tengo / Me quedo, 2012. májusában a "Le cose che non mi aspetto / Las cosas que no me espero", 2012 novemberében a "Celeste/ Así Celeste" dalok. Az album sikert hozott az énekesnőnek: Olaszországban 360 ezer példányt adtak el a lemezből és hatszoros platinalemez minősítést kapott. Az album spanyol változata Mexikóban aranylemez, Venezuelában platinalemez minősítést kapott. Az album megjelenésekor Spanyolországban a negyedik helyezést érte el. Az Egyesült Államokban a Latin Pop Album lista hetedik helyét érte el.